
Pesitsusrahu eksperthinnangu mõju tööde teostamisele, ajagraafikule ja lepingu täitmisele

Soovime informeerida, et objektil Riigitee 11230 Harju-Risti – Riguldi – Võntküla km 3,0–6,58 rekonstrueerimine mõjutavad lindude pesitsusrahust tulenevad piirangud otseselt tööde kavandatud ajagraafikut.

Objektil koostatud eksperthinnangu kohaselt tuvastati raadamisalal ja selle vahetus läheduses mitme linnuliigi kindel, tõenäoline ja võimalik pesitsemine. Eksperthinnangu järelduse kohaselt rikuks raadamistööde teostamine pesitsusajal Looduskaitseseaduse § 55 lõike 6 punktides 1 ja 2 sätestatud nõudeid. Eksperdi hinnangu kohaselt tuleb raadamistööd edasi lükata kuni 1. augustini 2026.

Tulenevalt eeltoodust ei ole Töövõtjal võimalik teostada raadamistöid ega nendega otseselt seotud järgnevaid töid algselt kavandatud ajakava alusel. Nimetatud piirang mõjutab tööde järjestust, ressursside planeerimist ning objekti üldist valmimistähtaega.

Soovime rõhutada, et tegemist on asjaoluga, mida ei olnud võimalik mõistlikult ette näha ega vältida ei Tellijal ega Töövõtjal ning mis tuleneb kehtivatest õigusaktidest ja eksperthinnangus toodud kohustuslikest piirangutest.

Tulenevalt eelnevast võib tekkida vajadus pikendada tööde teostamise tähtaega. Samuti võib tööde sunnitud edasilükkamine ja töökorralduse ümberplaneerimine kaasa tuua Töövõtjale täiendavaid kulusid, sealhulgas, kuid mitte ainult, tööde pikenemisest, ressursside ümberkorraldamisest ning võimalike seisakutega seotud kuludest. Töövõtja jätab endale õiguse esitada Tellijale täiendav ajagraafiku muudatus ning põhjendatud kulude hüvitamise taotlus pärast nende mõju lõplikku selgumist.

Palume eeltooduga arvestada tööde edasise planeerimise, ajagraafiku käsitlemise ning lepingu täitmise hindamisel. Oleme valmis esitama täiendavaid selgitusi ning arutama koos Tellija ja omanikujärelevalvega edasisi tegevusi, et minimeerida tekkinud mõju projekti elluviimisele.

